# APSTIPRINU:

DVPI „Komunālās saimniecības pārvalde”

Nereglamentēto iepirkumu procedūru

 komisijas priekšsēdētājs Teodors Binders

\_\_\_\_\_personiskais paraksts\_\_\_\_\_\_\_\_\_\_\_\_

2025.gada 06.februārī

# Daugavpils valstspilsētas pašvaldības iestāde „Komunālās saimniecības pārvalde”

# uzaicina potenciālos pretendentus uz līguma piešķiršanas tiesībām

**„Lielā Stropu ezera peldošā tipa strūklakas montāžas darbi pirms ekspluatācijas uzsākšanas un demontāžas darbi pēc ekspluatācijas sezonas beigām „**

**ID Nr.DVPI KSP 2025/08**

## **Uzaicinājuma pamatojums:** Publisko iepirkumu likuma 11.panta sestā daļa, ja kopējā paredzamā līgumcena ir mazāka par 20 000 euro publiskiem būvdarbu līgumiem un mazāka par 10 000 euro publiskiem pakalpojumu līgumiem, tad pasūtītājs ir tiesīgs nepiemērot šo likumu. Sludinājums tiek publicēts pēc brīvprātības principa izpildot likuma “Par valsts un pašvaldību finanšu līdzekļu un mantas izšķērdēšanas novēršanu” prasības.

## **Pasūtītājs:**

|  |  |
| --- | --- |
| **Pasūtītāja nosaukums** | Daugavpils valstspilsētas pašvaldības iestāde „Komunālās saimniecības pārvalde” |
| **Adrese** | Saules iela 5a, Daugavpils, LV-5401 |
| **Reģ.Nr.** | 90009547852 |
| **Kontaktpersona**  | Kaspars Laizāns |
| Tālruņa Nr. | 65476480. Mob.29605014 (Tehniskajos jautājumos), juridiskajos 65476474 |
| **Faksa Nr.** | -------------------- |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena, Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00 |

**3.Paredzamā līgumcena:** līdz EUR 3 305.78 bez PVN**.**

**4.Tehniskā specifikācija:** pielikums nr.2.

**5.Līguma izpildes termiņi:**

5.1**.** Strūklakas montāža jāveic laika posmā līdz 12.05.2025., strūklakas ieslēgšanas konkrēto dienu laicīgi saskaņot ar Pasūtītāju.

 5.2. Strūklakas demontāžas konkrētu datumu nosaka Pasūtītājs, par to paziņojot Izpildītājam divas nedēļas pirms veicamo darbu sākuma, bet ne vēlāk kā pēc 31.10.2025.

#  **6.Piedāvājuma vērtēšana un lēmuma pieņemšana:**

6.1.Iesniegto piedāvājumu vērtēšana notiek saskaņā ar šajā Nolikumā izvirzītajām prasībām un Publisko iepirkumu likumu.

6.2.Pretendentu izslēgšanas nosacījumus reglamentē Publisko iepirkumu likuma 9. panta astotā daļa, kas vienlīdz saistoša visiem pretendentiem. Normatīvais akts pieejams <https://likumi.lv/doc.php?id=287760>.

6.3.Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.

6.4.Pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, iepirkuma komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.

6.5.Ja pirms tam, kad Pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, komisija izvēlas to pretendentu, kurš savā piedāvājumā ir norādījis lielāku iepriekšējo pieredzi pakalpojumu sniegšanā.

6.6.Pasūtītājs 2 (divu) darbdienu laikā pēc lēmuma pieņemšanas ievieto lēmumu Daugavpils valstspilsētas pašvaldības mājas lapā [www.daugavpils.lv](http://www.daugavpils.lv).

**7.Nosacījumi dalībai iepirkuma procedūrā:**

 7.1. Pasūtītājs izslēdz pretendentu no dalības procedūrā jebkurā no šādiem gadījumiem:

 1) pasludināts pretendenta maksātnespējas process (izņemot gadījumu, kad maksātnespējas procesā tiek

 piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā

 darbība vai pretendents tiek likvidēts;

2) pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu

 parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm

 pārsniedz 150 *euro*;

 3)nav iesniegti kādi no 8.punktā pieprasītiem dokumentiem.

**8.Pretendenta iesniedzamie dokumenti:**

 8.1.Pretendenta pieteikums dalībai aptaujā, kas sagatavots atbilstoši 1. pielikumā norādītajai formai.

 8.2.Dokuments, tā kopija vai Uzņēmumu reģistra izziņa par Pretendenta likumiskā pārstāvja vai

pilnvarotās personas pilnvarojumu parakstīt iesniegto piedāvājumu un slēgt iepirkumu līgumu. Ja iepirkumu

līgumu parakstīs cita persona, jāpievieno attiecīgs šīs personas pilnvarojums.

 8.3.Pretendents ir reģistrēts Latvijas Republikas Būvkomersantu reģistrā Tehniskajā specifikācijā

minēto darbu veikšanai saskaņā ar Būvniecības likuma noteikumiem un Ministru kabineta 2014.gada

25.februāra noteikumiem nr.116 „Būvkomersantu reģistrācijas noteikumi” vai līdzvērtīgā reģistrā ārvalstī, ja

reģistrācija paredzēta. Par Latvijā reģistrētu pretendentu informācijas tiks iegūta no Būvniecības Informācijas

Sistēmas (BIS).

8.4. Apliecinājums, ka Pretendentam ir pieejams personāls, instrumenti, iekārtas un tehniskais aprīkojums, kas

pretendentam būs nepieciešams iepirkuma līguma izpildei atbilstoši visām tehniskās specifikācijās minētajām prasībām.

8.5**.**Pretendenta piedāvātā atbildīgā darbu vadītāja profesionālās kvalifikācijas apliecinošs dokuments

sertifikāts „Elektroietaišu izbūves darbu vadīšana līdz 1kV” (piestādīt sertifikāta kopiju).

 8.6. Apliecinājums, ka Pretendents var nodrošināt Pakalpojumu sniegšanu Pasūtītāja norādītajā laikā, kvalitātē un apjomā atbilstoši Tehniskajā specifikācijā izvirzītajām prasībām.

 8.7. Jābūt civiltiesiskās atbildības apdrošināšanas polisei par Pasūtītājam un trešajām personām nodarīto zaudējumu 10 % apmērā no iesniegtā piedāvājuma vērtības vai apdrošināšanas sabiedrības apliecinājums par iespēju apdrošināt pretendenta civiltiesisko atbildību no iepirkuma līguma noslēgšanas brīža uz darbu izpildes termiņu.

 8.8. Finanšu piedāvājums, kas sagatavots atbilstoši 3. pielikumā norādītajai formai. Papildus pretendents pievieno izmaksu Tāmi, kas sagatavota ievērojot Tehnisko specifikāciju, iekļaujot tajā visas saistītās izmaksas.

9.**Piedāvājuma izvērtēšanas kritēriji** – piedāvājums ar viszemāko cenu. Pasūtītājs no atbilstošajiem piedāvājumiem izvēlas piedāvājumu ar viszemāko cenu un attiecīgo Pretendentu atzīst par uzvarētāju.

10.**Piedāvājums iesniedzams līdz 2025.gada 13.februārim plkst.11.00** pēc adreses Daugavpils valstspilsētas pašvaldības iestāde „Komunālās saimniecības pārvalde”, Saules ielā 5A, Daugavpilī, LV-5401. Piedāvājums jāiesniedz slēgtā aploksnē **ar norādi ”Piedāvājums Uzaicinājumam Nr.DVPI KSP 2025/08”** un Pretendenta nosaukums **vai elektroniski uz e-pastu** **ksp.ligumi@daugavpils.lv** **elektroniskajam piedāvājumam jābūt parakstītam ar drošu elektronisku parakstu kas satur laika zīmogu. Gadījumā, ja iesniegtais elektroniskais dokuments neatbildīs Elektronisko dokumentu likuma** **prasībām, tas netiks pieņemts, un tiks noraidīts.**

**12.Pielikumi:**

Pielikums Nr.1. Pieteikums.

Pielikums Nr.2. Tehniskā specifikācija.

Pielikums Nr.3. Finanšu piedāvājuma veidne.

Pielikums Nr.4.Tāme.

**Pielikums nr.1- PIETEIKUMS**

**PIETEIKUMS PAR PIEDALĪŠANOS APTAUJĀ**

 **Daugavpils valstspilsētas pašvaldības iestādei „Komunālās saimniecības pārvalde”,**

 **Saules iela 5A, Daugavpils, LV-5401**

**„Lielā Stropu ezera peldošā tipa strūklakas montāžas darbi pirms ekspluatācijas uzsākšanas un demontāžas darbi pēc ekspluatācijas sezonas beigām „**

**ID Nr.DVPI KSP 2025/08**

Pretendents [pretendenta nosaukums], reģ. Nr. [reģistrācijas numurs], [adrese], tā [personas, kas paraksta, pilnvarojums, amats, vārds, uzvārds] personā, ar šā pieteikuma iesniegšanu:

1.piesakās piedalīties aptaujā;

2.apņemas ievērot uzaicinājuma prasības;

3.apņemas (ja Pasūtītājs izvēlējies šo piedāvājumu) slēgt līgumu un izpildīt visus līguma pamatnosacījumus;

4.apliecina, ka ir iesniedzis tikai patiesu informāciju.

|  |  |
| --- | --- |
| **Pretendents** |  |
| **Reģistrācijas Nr.**  |  |
| **Adrese:** |  |
| **Kontaktpersona** |  |
| **Kontaktpersonas tālr./fakss, e-pasts** |  |
| **Bankas nosaukums, filiāle** |  |
| **Bankas kods** |  |
| **Norēķinu konts** |  |
| **Vārds, uzvārds\*** |  |
| **Amats** |  |
| **Paraksts** |  |
| **Datums** |  |
| **Zīmogs** |  |

\* Pretendenta vai tā pilnvarotās personas vārds, uzvārds

**Pielikums nr.2 –TEHNISKĀ SPECIFIKĀCIJA**

**TEHNISKĀ SPECIFIKĀCIJA**

**Lielā Stropu ezera peldošā tipa strūklakas montāžas darbi pirms ekspluatācijas uzsākšanas un demontāžas darbi pēc ekspluatācijas sezonas beigām**

**1.Uzdevums:** veikt Lielā Stropu ezera peldošā tipa strūklakas sagatavošanu tās ekspluatēšanai pirms vasaras sezonas un demontāžas darbus pēc ekspluatācijas perioda beigām.

**2.Darba veids:**

|  |  |  |
| --- | --- | --- |
| **Nosaukums** | **Mērvienība** | **Daudzums** |
|
| **Montāžas darbi līdz 15.05.2025.** |
| 1.Elektrokabeļa pacelšana | kompl. | 1 |
| 2.Strūklakas konstrukcijas nolaišana, atvienošana no transportēšanas rāmja | kompl. | 1 |
| 3.Strūklakas konstrukcijas vilkšana ezerā, enkura troses pievienošana pie strūklakas rāmja | kompl. | 1 |
| 4. Strūklakas elektrokabeļa pieslēgšana sadales skapī | kompl. | 1 |
| 5. Elektrokabeļa nostiprināšana uz strūklakas rāmja | kompl. | 1 |
| 6.Elektrokabeļa pieslēgšana strūklakas savienojuma kārbā, hermētiskās uzmavas uzstādīšana | kompl. | 1 |
| 7.Strūklakas bojas piepildīšana ar ūdeni, izlīdzsvarošana, strūklakas palaišanas darbi | kompl. | 1 |
| **Demontāžas darbi līdz 31.10.2025.** |
| 1. Strūklakas elektrokabeļu atslēgšana no sadales skapja | kompl. | 1 |
| 2. Elektrokabeļu atvienošana no strūklakas rāmja | kompl. | 1 |
| 3. Elektrokabeļu galu hermitizācija | kompl. | 1 |
| 4. Strūklakas bojas atbrīvošana no ūdens un caurpūte ar gaisu | kompl. | 1 |
| 5. Enkura troses no strūklakas rāmja atvienošana, strūklakas konstrukcijas vilkšana pie krasta | kompl. | 1 |
| 6. Strūklakas konstrukcijas pacelšana krastā, nostiprināšana un transportēšana uz rāmja | kompl. | 1 |

**3.Speciālie noteikumi:**

3.1. Strūklakas montāžas un demontāžas procesa laikā Izpildītājam jāievēro atbilstošas darba drošības prasības, nav pieļaujami strūklakas konstrukcijas vai tās elementu bojājumi;

3.2. Izpildītājam darbu veikšanas aizliegts bojāt Lielā Stropu ezera piebraucamos ceļus, ezera piekrastes zonu vai citus darbu izpildes zonā atrodošos infrastruktūras elementus;

3.3. Pirms darbu izpildes uzsākšanas Pasūtītājs norāda Izpildītājam konkrētu adresi, no kuras / uz kurieni nepieciešams transportēt montējamo / demontēto peldošā tipa strūklakas konstrukciju ar tās elementiem;

3.4. Pasūtītājs nodrošina strūklakas nogādāšanu no uzglabāšanas vietas vai uz uzglabāšanas vietu izmantojot savā rīcībā esošās transporta vienības;

3.5. Strūklakas automātiskās ieslēgšanas un izslēgšanas sistēma jāieprogrammē pēc sekojošiem datiem – ieslēgšanās katru dienu plkst. 16.00.; izslēgšanās katru dienu plkst 21.30. Iespējamas ieslēgšanās un izslēgšanās laika režīmu izmaiņas Pasūtītājs paziņo Izpildītājam līdz programmēšanas darbu uzsākšanas;

3.6. Visi palīgmateriāli un transporta izdevumi, kas nepieciešami Izpildītājam, lai nodrošinātu ierašanos objektā un veiktu paredzētos darbu veidus, iekļaujami kopējā piedāvājuma izmaksās.

**4.Izpildes termiņš:**

4.1. Strūklakas montāža jāveic laika posmā līdz 12.05.2025., konkrēto dienu laicīgi saskaņojot ar Pasūtītāju;

4.2. Strūklakas oficālā palaišana Izpildītājam jānodrošina dienā, ko nosaka Pasūtītājs, par to paziņojot Izpildītājam divas pirms plānotās palaišanas;

4.3. Strūklakas demontāžas konkrētu datumu nosaka Pasūtītājs, par to paziņojot Izpildītājam divas nedēļas pirms veicamo darbu sākuma, bet ne vēlāk kā pēc 31.10.2025.

**Sastādīja:**

Daugavpils valstspilsētas pašvaldības iestādes

„Komunālās saimniecības pārvalde”

 vides inženieris /personiskais paraksts/ K.Laizāns

**Pielikums nr.3-FINANŠU PIEDĀVĀJUMS**

###### FINANŠU PIEDĀVĀJUMS

|  |  |
| --- | --- |
| Kam: | Daugavpils valstspilsētas pašvaldības iestādei „Komunālās saimniecības pārvalde”, Saules ielā 5A, Daugavpils, LV-5401, Latvija |
| Pretendents vai piegādātāju apvienība: |  |
| Adrese: |  |
| Kontaktpersona, tās tālrunis, fakss un e-pasts: |  |
| Datums: |  |
| Pretendents vai piegādātāju apvienība Bankas rekvizīti: |  |

Piedāvājam veikt: Lielā Stropu ezera peldošā tipa strūklakas montāžas darbus pirms ekspluatācijas uzsākšanas un demontāžas darbus pēc ekspluatācijas sezonas beigām, saskaņā ar 2025.gada 06.februāra Uzaicinājuma nosacījumiem par piedāvājuma cenu:

|  |
| --- |
| **Cena EUR bez PVN (*cipariem un vārdiem*)** |
|  |

Mēs apliecinām piedāvājumā sniegto ziņu patiesumu un precizitāti.

Ar šo mēs apstiprinām, ka esam iepazinušies ar Uzaicinājuma „Lielā Stropu ezera peldošā tipa strūklakas montāžas darbi pirms ekspluatācijas uzsākšanas un demontāžas darbi pēc ekspluatācijas sezonas beigām „

ID Nr.DVPI KSP 2025/08 nosacījumiem un tam pievienoto dokumentāciju, mēs garantējam sniegto ziņu patiesumu un precizitāti.

Apņemamies (ja Pasūtītājs izvēlēsies šo piedāvājumu) slēgt iepirkuma līgumu un izpildīt visus līguma nosacījumus.

# Mēs piekrītam visām uzaicinājumā izvirzītajām prasībām.

|  |  |
| --- | --- |
| Pretendenta pārstāvis: |  |
|  |  (amats, paraksts, vārds, uzvārds, zīmogs) |

**Pielikums Nr.4**

**TĀME**

**„Lielā Stropu ezera peldošā tipa strūklakas montāžas darbi pirms ekspluatācijas uzsākšanas un demontāžas darbi pēc ekspluatācijas sezonas beigām „**

**ID Nr.DVPI KSP 2025/08**

|  |  |  |  |  |  |
| --- | --- | --- | --- | --- | --- |
| Nr.p.k. | Darbu nosaukums | Mērvienība | Daudzums | Vienības cena, EUR bez PVN | Kopā (EUR bez PVN) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  | **Kopā:** |  |
|  |  |  |  | **PVN 21%:** |  |
|  |  |  |  | **Pavisam kopā:** |  |

|  |  |
| --- | --- |
| Pretendenta pārstāvis: |  |
|  |  (amats, paraksts, vārds, uzvārds, zīmogs) |